Ventspils Augstskolas vizīte ģimnāzijā

1.novembrī ģimnāzijā viesojās Ventspils Augstskolas pārstāvji Pētris Bitāns un Dāvis Fišers. Ģimnāzisti tika iepazīstināti ar Ventspils Augstskolas ITF studiju programmām, Ventspils piedāvātajām iespējām, kā arī karjeras iespējām pēc studiju beigšanas. Augstskolas pārstāvji demonstrēja praktiskus piemērus, parādot skolā apgūstamās mācību vielas nepieciešamību un nozīmi studijās. Tikšanās otrajā daļā dalībnieki tika sadalīti komandās un veica trīs praktiskus uzdevumus. Veiksmīgākās komandas tika arī pie balvām. Paldies Ventspils Augstskolai par radošu, izzinošu un interesantu tikšanos!

Ingūna Patmalniece,

pedagogs karjeras konsultants